UES

BTT.- Volta Castells del Sió, Les Pallagues
2025-02-19 08:00 - 17:00 (Europe/Madrid)
Distància de 34 Km. i uns 350 m de desnivell positiu
Lloc i hora de trobada: A Lo Cafè de les Pallargues a les 9h del matí per esmorzar. Hi ha lloc d’aparcament a la mateixa plaça o als voltants.
Dificultat: Moderat-baixa. Ruta circular, planera i per camins de terra en bon estat, llevat de dos trams pedregosos però curts i els trams de carretera a prop de Guissona.
Dinar (opcional) al mateix lloc de trobada, Lo Cafè. Preu del menú de uns 15 € que es pagaran in situ. Cal indicar si voleu dinar en el moment de fer la inscripció.
Recorregut/Descripció: Sortim de Les Pallargues, cap i casal del municipi dels Plans de Sió, tot passant davant del castell – palau típic de La Segarra, documentat des del 1061. Creuem el canal Segarra-Garrigues i seguim cap a Florejacs que rodegem i entrem al nucli clos on hi ha el castell. Reprenem el camí per anar al castell de les Sitges, romànic i gòtic Be Cultural d’Interès Nacional. Seguim pel camí, primer força pedregós, fins carretera i creuem amb compte la C-14 i seguim cap a Palau on hi pugem. Seguim per bon camí fins la Creu de Condomines i amen baixant en direcció a Guissona. Entrem per la porta de l’Àngel i travessem la vila per la plaça Major, la col·legiata de Santa Maria, el carrer dels Botiguers, instal·lacions de la Cooperativa i travessada la rotonda sortim cap a l’ermita de la Mare de Deu de les Flors de Maig, vigilant a l’hora de travessar la C-75, seguim el bon camí cap a Gra, després de travessar amb compte la C-14, continuem el camí, primer bastant pedregós, cap a Concabella on veurem l’església i el castell amb elements ornamentals d’interès i obra constructiva de notable perfecció. Sortim per la carretera i girem a l’esquerra cap al castell de Ratera, documentat des del segle XI i l’antic molí fariner del segle XVI. Continuem cap a Sisteró. Podem pujar a Pelagalls, a 0,50 km per veure l’església romànica de Sant Esteve i la seva porta, Be Cultural d’Interès Nacional de 1982. Tornem a Sisteró i cap a Les Pallargues. Places limitades: No hi ha límit de ciclistes però al restaurant hem reservat per a 15 persones. Caldrà estar federat, portar els estris de sempre i roba d’abric suficient.

Senders a la fresca.- Anella verda de Terrassa III
2025-02-19 08:00 - 17:00

Història/Vídeo.- El Tren del Nord a Sabadell, 3a sessió
2025-02-20 19:00 - 20:30
EL TREN DEL NORD A SABADELL
CICLE de Films històrics de MIQUEL CERVERA
El 10 de febrer de 1855 es va inaugurar la via del ferrocarril que permetia connectar Sabadell i Barcelona en tren. Aquest 2025 es commemoren 170 anys d’aquell esdeveniment i les Seccions d’Història i de Vídeo de la Unió Excursionista ho volem celebrar amb la projecció de quatre pel·lícules a través de les quals veurem la història de l’arribada d’aquesttren, el traçat que tenia el 1970 a la ciutat, les obres de la supressió dels passos a nivell amb el soterrament de les vies i la construcció i la inauguració de la Gran Via.
Amb l’arribada del ferrocarril es deixaven enrere els penosos viatges amb diligència i carruatges. Alhora es revitalitzava l’activitat econòmica, l’expansió de la ciutat i la creació de nous carrers, fent que les vies del tren quedessin integrades dins del teixit urbà, amb 11 passos a nivell. La construcció del túnel, entre 1970 i 1973 va alliberar la ciutat d’aquestes vies que s’havien convertit en un dogal de ferro molt perillós per a la circulació.
PROGRAMA DEL CICLE:
DIA 6 SUPRESSIÓ DE PASSOS A NIVELL
DIA 13 SABADELL I EL FERROCARRIL. INAUGURACIÓ DEL NOU TRAÇAT
DIA 20 LA GRAN VIA
A les 19h a la sala d’actes. Gratuït.

Natura.- Redueix, reutilitza, recicla, reacciona!
2025-02-22
Sortida de conscienciació ecològica. On van a parar i com es reciclen els nostres residus? Visita guiada a la planta de tractament de residus de Montcada. Amb la col·laboració de l’Àrea de Serveis Ambientals de l’Àrea Metropolitana de Barcelona.

Marxa Nòrdica.- La Sèquia de Manresa
2025-02-23
Parc de la Agulla – Sèquia de Manresa- Aiguamoll de la Bòbila
Distància: 10 km >> Desnivell: +/- 60 m
Sortida en autocar. Trobada a les 8 a la plaça de les dones del tèxtil.
Cal portar esmorzar, dinar i aigua. Roba i calçat adequat, i els bastons de marxa nòrdica!

Senders.- de la muntanya al mar: de Girona a Àngels
2025-02-23
5a etapa de la ruta des de la Muntanya al Mar.
De la Muntanya al Mar és una ruta senderista que s’inicia a Olot i finalitza a la platja de Pals. Transcorre per les comarques de la Garrotxa, el Gironès i el Baix Empordà.
En aquesta etapa sortirem de la ciutat de Girona per les muralles i la Vall de Sant Daniel. Ens toca creuar la Serra de les Gavarres gironines on visitarem el castell de Sant Miquel (100 cims de la FEEC) i el santuari de la Mare de Déu dels Àngels (100 cims de la FEEC).
Distància: 15 km per camins de la Serra de les Gavarres >> Desnivell: +680/-265 m
Inscripcions del 3 al 17 de febrer.
Cal portar: aigua, esmorzar, dinar, bastons, calçat de muntanya, roba adient a les condicions climatològiques.

La Ganyota.- Reunió informativa colònies Setmana Santa
2025-02-24 19:30 - 20:30
Reunió informativa adreçada a famílies. A les 19:30 h a la sala d’actes
Colònies a La Garrotxa del 12 al 16 d’abril a la casa de colònies Mas La Cadamont a Sant Joan les Fonts

Caminades saludables +60 (tot el dia).- Gorgs de la vall d'Hostoles
2025-02-25
Gorgs de la vall d’Hostoles (LA GARROTXA)
Excursió per les gorgues del Brugent, a la vall d’Hostoles, al Parc Natural de la Zona Volcànica de la Garrotxa.
Distància: 10 km >> Desnivell: +160 m/- 275 m
Sortida de tot el dia en autocar. Cal portar esmorzar. Dinar optatiu a restaurant o es pot portar carmanyola.

Xerrades obertes sobre temes de muntanya.-Els transports a la muntanya i l’Aeri de Montserrat
2025-02-25 19:00 - 21:00
S’explorarà la rellevància històrica i el paper fonamental que han jugat en la connectivitat i l’accés a les nostres meravelloses muntanyes, els diferents mètodes de transport. Compartirem la fascinant història de l’Aeri de Montserrat, que ha estat en funcionament durant 95 anys i analitzarem com l’Aeri s’ha adaptat a les necessitats actuals; discutirem l’impacte social que té i com contribueix a la preservació del patrimoni montserratí.
A càrrec d’en Hèctor Garcia, director de l’aeri.
Virtual (zoom) a les 19 h

Caminades saludables +60 (tot el dia).- Gorgs de la vall d’Hostoles
2025-02-27

Muntanya.- Puig de Font Viva, Pirineus Orientals
2025-03-01
Al Coll de Puymorens, iniciem una pujada fàcil fins al Fons de la Coma d’en Garcia, girarem cap a la Portella i cap a l’estany de Coma d’Or on en constant pujada agafem direcció vers la Portella de Lanós i per la carena dreta ens arribem al cim del Puig de la Font Viva de 2.673 m
Distància: 16 km >> Desnivell: +/- 1.100 m >> Nivell dificultat: Moderat hivernal >> Temps previst: 7/8 h
Material: Raquetes de neu, grampons, bastons, piolet, polaines i roba d’abric. Aigua i menjar energètic per a tot el dia.
Torbada: a les 6 h aparcament del Parc de Catalunya, davant club de tenis. Cotxes particular.
Més info: ues.cat/muntanya

Formació.- 55è Curs d'Iniciació a l'Espeologia - Nivell 1
2025-03-01
Objectius del curs
El curs d’iniciació a l’espeleologia – nivell 1 aporta els coneixements teòrics (5h) i pràctics (21h) fonamentals per gaudir de l’apassionant món subterrani i d’aquesta activitat amb la màxima seguretat i respecte al medi natural.
Normativa
L’edat mínima s’estableix en 16 anys i és necessària l’autorització dels pares o tutors legals pels menors de 18 anys. Els cursetistes es comprometen a seguir les
instruccions dels monitors, així com les normes de seguretat que els responsables del curs estableixin. Els cursetistes que no respectin la natura i/o les normes de convivència o no mostrin interès pels continguts del curs, podran ser exclosos i perdre tots els seus drets si la direcció del curs ho considera necessari. Qualsevol cas no previst serà resolt per la direcció, la qual podrà efectuar els canvis que consideri oportuns quan les circumstàncies ho aconsellin.
DATES: de l’1 de març al 6 d’abril de 2025
Programa del Curs:
Dissabte 1 de març

8.00h: Presentació del curs i 1a i 2a sessions teòriques: “Material personal bàsic” i “Tècniques de progressió I”
1a Pràctica d’entrenament tècnic: progressió amb corda a una paret vertical (Foradades de les Pedritxes-St. Llorenç del Munt).

Diumenge 2 de març

8.00h: 3a sessió teòrica: “Prevenció d’accidents I”.
2a pràctica d’entrenament tècnic: progressió amb corda a una cavitat vertical (Avenc del Llest- St.Llorenç del Munt

Dissabte 29 de març

8.00h: 4a i 5a sessions teòriques: “Història de l’espeleologia i estructura federativa”. i “Protecció i conservació del medi natural”
3a Pràctica d’entrenament tècnic: progressió en cavitat horitzontal (cova del ManeI-St. Llorenç del Munt).

Diumenge 6 d’abril

8.00h: 4a pràctica d’entrenament tècnic: progressió amb corda a una cavitat vertical (Avenc de la Carbonera-St.Llorenç del Munt).

Les sessions teòriques i pràctiques es faran als llocs previstos per a les activitats pràctiques. Cal assistir a totes les sessions de manera obligatòria per obtenir el certificat d’aptitud.
El curs està APROVAT i HOMOLOGAT per la Federació Catalana d’Espeleologia.
Material bàsic (a càrrec de cada cursetista):
Mono de mecànic o xandall vell, botes d’aigua o de de muntanya. Opcionalment es pot fer servir el casc i frontals propis.
Nivell esportiu requerit: bona condició física
Més info: espeleoclub@ues.cat

Natura.- El secret de les fonts perpètues (anul·lada)
2025-03-02
La vall de Sant Magí de la Brufaganya

Ruta per un entorn típicament mediterrani, però no per això menys espectacular i bonic. Des de Santa Perpètua de Gaià, petit llogarret perdut entre turons i torrents, al costat del riu Gaià, que aquí passa engorjat, ens endinsarem a la vall de Sant Magí, un indret eremític envoltat per la serra de la Brufaganya, on enmig de la duresa de l’entorn destaquen vivament les fonts de Sant Magí, d’aigua abundosa i molt preada pels tarragonins.
Amb el guiatge d’Àngel Bistué, biòleg i guia de l’associació Flora Catalana.

– Dificultat: Mitjana (desnivell : uns 350 metres)
– Distància : 8,5 km
– Hores de camí: 4 hores amb aturades per a conèixer la vegetació

Senders Km0.- La Salut i Puig Madrona
2025-03-05
recorregut que iniciarem a la Floresta i finalitzarem a l’Hospital General. Visitarem l’ermita de la Salut del Papiol i pujarem a un altre 100 Cims de la FEEC, el Puig Madrona. De tornada farem un petit recorregut per la riera de Valldoreix.
El punt de trobada i inici de la ruta és a l’estació dels FGC la Floresta a les 8:30 h. Sortida conjunta des de Sabadell en FGC (1 zona), en els següents horaris:
Parc del Nord: 07:57 >> Sabadell Nord: 7:59 >> Creu Alta: 08:01 >> Plaça Major: 08 h
Distància: 11 km >> Desnivell: +240 m/-340 m
Hora aproximada de finalització a l’Hospital General: 14 h
Material: Cal portar aigua, esmorzar i roba adequada a les condicions climatològiques i calçat per caminar per muntanya.
El desplaçament anirà a càrrec de cada participant.

Foto.- Matinal fotogràfica al Parc Catalunya
2025-03-05 10:00 - 13:00
Matinal fotogràfica amb la secció de fotografia. Trobada a les 10h davant el Club de Tenis. Durada:2/3 hores
Més info: foto@ues.cat
Activitat oberta i gratuïta.

Càpsula formativa.- Curses d'Orientació
2025-03-05 19:00 - 20:30
Càpsula formativa adreçada a persones que no han participat mai en una cursa d’orientació i que volen saber el seu funcionament. També poden assistir persones que hagin participat en alguna cursa d’orientació però desitgin aclarir alguns conceptes.
És una càpsula formativa a qui tingui previst participar en la propera cursa popular que organitzem a Masrampinyo (Montcada i Reixac)
Tractarem els següents punts:

Què són les curses d’orientació?
Mapes d’orientació
Simbologia bàsica dels mapes d’orientació
Elements de control
Què cal tenir en compte en les primeres curses

Per fer-ho utilitzarem els mapes de Masrampinyo.
A càrrec de Ricard Masferrer, responsable de la secció d’orientació de la UES
19h a la sala de formació de la UES, gratuït amb inscripció prèvia.

Vídeo.- Tot Canàries, 1a sessió
2025-03-05 19:00 - 20:30
TOT CANÀRIES en dues sessions
El company Josep Rota ens passejarà per quasi totes les Illes Canàries en dues sessions, el 5 i 26 de març. En aquesta primera:

Fuerteventura, la vella eixuta. 26 min. 2024.
2 Tres dies trenta anys després 25 min. 1993 i 2024.
Lanzarote, la illa del vent. 18 min. 2018.

El proper dia 26, completarem la visita amb els curts dedicats a Gran Canària i La Palma.

Xerrada: La salut i la importància de l'entorn.
2025-03-06 19:30 - 21:00
En un món canviant a tota velocitat, la salut també es veu inclosa i veiem moltes “modes” de salut que si encara donen salut a curt termini, es poden convertir en malaltisses a llarg termini.
Tenint la idea d’un ésser humà que interacciona constantment amb ell mateix i tot el que l’envolta, hem disseccionat aquest ésser humà en 6 parcel·les i en totes les estratègies de salut perdurables en el temps en cadascuna d’elles.
1. Nutrició: la benzina de la màquina
2. Son: el taller de reparacions
3. Ment: les instruccions del pilot.
4. Exercici: el rodatge
5: Productivitat: que tingui eines per assolir un propòsit
6. Esperit: l’esma per arrancar el motor
Cada parcel·la té un nombre d’estratègies a desenvolupar per millorar la salut.
Aquest ésser humà no hi viu sol, ha d’interaccionar per sobreviure amb altres (família, amics, veïns, etc) i ha d’estar en un entorn favorable.
En neurociència l’entorn favorable es diu ambient enquirit, són tots els ítems que fan desenvolupar àrees cerebrals que intervenen en la Neurogènesi (formació de neurones noves).
La suma de la millora de les 6 parcel·les + una comunitat enriquidora + entorn favorable: és en sí la salut.
Si això es manté durant molt temps, això és el que anomenarem longevitat.
A càrrec de David Torcal , Osteópata i fisioterapeuta de Hacktua.
A les 19:30h a la Sala d’actes.

Juntes fem camí, caminada 8M
2025-03-08
Caminem per reivindicar que juntes fem camí
Punt de trobada: 10h a la UES
Recorregut: UES – Pont de la Salut – Molí d’en Torrella – Torre del Canonge – Riu Tort – Togores – Can Vilà – Serra de Sant Iscle – La Salut – Raval de l’Amalia – Pont de La Salut -UES.
Distància: 10km aprox.
Desnivell: +/- 200m aprox.
Avituallament final a la UES
Sense inscripcions i oberta a tothom

Orientació.-Rogaine a Miravet. Organitza La Cameta Coixa
2025-03-09

Caminades saludables +60 (matinal).- Els Comtals i la serra de Monlleó (Bages)
2025-03-11 08:00 - 15:00
Els Comtals i la serra de Monlleó (Bages)
Recorregut pel pla de Bages, prop de Manresa i a la conca del Cardener, dins del Geoparc de la Catalunya Central.
Distància: 12,60 km >> Desnivell: 260 m
Sortida matinal en autocar.

Formació.- Curs bàsic de cartografia digital i GPS al PC (CompeGPS-Land)
2025-03-11 18:30 - 20:30
Curs bàsic de cartografia digital i GPS al PC, planificació i creació de rutes excursionistes amb CompeGPS-Land. Orientació amb GPS TwoNav, Garmin o mòbils
A càrrec de Manolo Barcia, tècnic de senders.
Places limitades: 10 cursetistes.
Dates del curs CompeGPS-Land: 11 – 13 – 18– 20 de març (4 sessions)
Horari de les seccions: dijous de 18:30 h a 20:30 h. Assessorament mitjançat grup de WhatsApp fins a 30 dies desprès de finalitzar el curs.
Pràctiques d’orientació amb GPS TwoNav, Garmin o mòbil: dissabte 22 de març (matinal)
Requisits: usuari de PC o Mac, GPS Garmin o TwoNav o mòbil amb alguna App (Wikiloc, TwoNav, etc…). Es recomana l’ús de portàtil personal al curs.
Durant el curs es farà ús de la versió més actual del programari CompeGPS-Land
Objectius del curs:
El curs va dirigit a totes aquelles persones que practiquen activitats a l’aire lliure i desitgen aprofitar les noves tecnologies dins d’aquest camp. El mapa digital i l’ús del GPS i mòbil són les eines més significatives d’aquestes noves tecnologies que junt a una correcta planificació de la ruta ens permetrà fer les activitats de muntanya més segures.
Conèixer el funcionament bàsic del programari CompeGPS-Land com a eina de planificació i elaboració d’itineraris de baixa, mitja i alta muntanya. L’edició i gestió de continguts GPS, tot aprofitant l’ús de cartografia online de multitud de fonts així com cartografia excursionista. Conèixer els processos de creació de rutes automàtiques que és capaç de executar aquest programari fent ús de les dades d’OpenStreetMap.
Conèixer el funcionament bàsic de dispositius GPS TwoNav o Garmin o App per a mòbils per que ens serveixin d’ajuda per orientar-nos a les activitats de muntanya.
CompeGPS-Land, programari de pagament que requereix de sistemes Windows de 64 bits, o bé OS X 10.13 o superior
Programa:

Presentació del curs i els seus objectius.
Documentació i recursos.
Instal·lació i configuració del programari
Recursos del programari
Mapes digitals en línia
Mapes excursionistes

Disseny de rutes

Creació i edició de WayPoints; Punts de Pas, Punts d’Interès
Creació i edició de tracks, de forma manual i automàtica
Del programari al dispositiu GPS o mòbil
Impressió de mapes

Practica d’orientació amb GPS

Realització d’una ruta amb el teu GPS o mòbil

Xerrades obertes sobre temes de muntanya.- Consells de dermatologia per excursionistes
2025-03-11 19:00 - 21:00
A càrrec de Lena de Pons, la farmacèutica de Martinet.
La Lena és una gran comunicadora i molt reconeguda influenciadora de Tik Tok, xarxa on té més de 230000 seguidors. Llicenciada en farmàcia, té un màster en dermofarmàcia. En les nostres excursions, la pell, a causa del sol, la pluja, el fred, la calor, la neu, el vent… etc, pateix i es deteriora; la Lena ens donarà consells de com protegir-la adequadament.
Virtual (zoom) a les 19 h

Natura.- Natura entre setmana
2025-03-12
Rutes per a gaudir de la natura, sense presses, pel Parc Natural de Sant Llorenç del Munt. Excursió per les carenes de la Vall de Mur.
Distància: 10 km >> Desnivell: +430 m / – 450 m
Trobada a les 9h a Estació d’Autobusos de Sabadell Centre. A les 7:40 h per agafar l’autobus C3 (Sabadell-Sant Llorenç)

Presentació del llibre 'De Tierra de Fuego a les aigües de l’Iguazú' de Conxita Tarruell
2025-03-13 18:30 - 20:00
Conxita Tarruell ens presenta un nou viatge fascinant a De Tierra de Fuego a les aigües de l’Iguazú, un relat en el qual explica amb tot detall les experiències viscudes en el seu viatge per Argentina, de nord a sud, realitzat a principis de 2024. Es tracta del 13è llibre de viatges publicat per Tarruell.
El llibre inclou dos contes de Rosa Pi, companya de viatge de Tarruell, ambientats als escenaris de la Terra del Foc.
Dijous 13 de març, a les 18:30 h, a la sala d’actes. Gratuït.
Presentació a càrrec de Núria Crespo, viatgera, i de les autores Conxita Tarruell i Rosa Pi

Senders.- GR 1, sender històric: de Vilavenut a Banyoles
2025-03-15
Itinerari: Vilavenut- St. Miquel de Centenys- Centenys- Foncoberta- Melianta- Puig de St. Martirià- Banyoles (Parc de la Draga).
Distància: 13.06Km >> Desnivell: +151m/-145m
Es recomana portar aigua, esmorzar, dinar, 2 bastons i roba adient.
Sortida de tot el dia en autocar.
Hora sortida: 7 del matí davant l’Hotel Sabadell

Muntanya.- Tossal de la Baltasana, Baix Camp
2025-03-15
El Tossal de la Baltasana és un turó que es troba a les muntanyes de Prades, a cavall entre la Conca de Barberà i el Baix Camp, entre Vimbodí i Poblet de Prades. Aquest cim està inclòs al llistat dels 100 Cims de la FEEC.
Distància: 14,50 km >> Desnivell: + 475 m >> Nivell de dificultat: Fàcil
Material: Aigua, esmorzar i dinar (excursió de tot el dia)
Trobada a les 7 h a l’aparcament del Parc Catalunya, davant Club de Tenis.
Cal estar federat/ada o bé tramitar assegurança temporal obligatòria de dia.
Inscripcions obertes fins el 13/03 a ues.cat, app o presencialment a secretaria. Màxim 20 places.
Reunió prèvia el dijous 13/03 a les 19 h a la UES.

Marxa Nòrdica.- Curs d'iniciació a la marxa nòrdica
2025-03-15 09:00 - 17:00
Aprèn la tècnica i descobreix tots els beneficis d’aquesta modalitat esportiva
Curs de 8 hores Horari: de 9 a 17 h
Lloc: Masia i bosc de Can Deu Cal portar esmorzar i dinar.
La marxa nòrdica és activitat física i esportiva que incorpora l’ús actiu d’uns bastons específics a la forma natural de caminar. És beneficiosa per tot el cos, és agradable, molt més efectiva que només caminar, actua de forma suau però eficaç, tot tonificant els músculs, millorant la força muscular i activant el sistema cardiovascular, alhora que exerceix un efecte directe, en la coordinació i la mobilitat articular. Es pot practicar en diferents graus d’intensitat, per a la qual cosa és apta per a tothom. A més, es practica a l’aire lliure que ens connecta amb el medi natural. I si es fa en grup, multiplica els seus beneficis psicosocials i de relació amb l’entorn.
Inscripcions a partir de l’11 de febrer

Espeleologia.- Espeleo amb mirada femenina: avenc de Montserrat Ubach
2025-03-16
En aquesta ocasió ens desplacem fins al Solsonès per conèixer una de les cavitats més profundes de la zona: l’avenc de Montserrat Ubach. Aquesta cavitat va ser explorada per primera vegada la primavera de 1963 i se li va donar el nom de l’espeleòloga que encapçalava l’equip explorador. La cavitat també apareix amb el nom de Bòfia de Torremàs, tal com figura al mapa topogràfic de l’Institut Cartogràfic i Geològic de Catalunya.
Ens trobarem al pàrquing del Coll de Jou, ja esmorzats, i, després de reorganitzar els cotxes, ens desplaçarem per la carretera L-401 en direcció a Cambrils (Odèn) fins al km. 34. Allà ens equiparem i farem l’aproximació d’uns 20 minuts fins a la boca de l’avenc. Dins la cavitat podrem gaudir de les formacions que s’hi amaguen i dels pous que ens conduiran fins a la seva cota màxim.
Per qualsevol dubte podeu escriure’ns a espeleoclub@ues.cat

Desnivell i recorregut (de l’avenc):
-202m i 402 m r

Temps efectiu:
8 hores aproximadament

Nivell de dificultat:
Els assistents han de comptar, com a mínim, amb el nivell 1 d’espeleologia assolit (per progressar de manera autònoma) i experiència en progressió vertical en cavitats.

Material:
Material personal de progressió vertical d’espeleologia (arnés i aparells d’ascens i descens), casc amb frontal (si pot ser potent, millor) i piles de recanvi, frontal de recanvi, aigua i alguna cosa per picar al llarg de la sortida. També cal portar dinar.

Hora de trobada:
09:30h

Lloc de trobada:
Coll de Jou, L-401 Odèn (Lleida)
https://maps.app.goo.gl/i46m5MDUEgjtGphM9

Nombre de places:
6

Comentaris i observacions:

El desplaçament fins al punt de trobada és en cotxes particulars. Si algú no té possibilitat de transport fins al lloc de trobada, ens ho dieu i ens organitzem.
Si us falta algun material de progressió, feu-nos-ho saber per poder-vos ajudar a aconseguir-ho.
El divendres anterior a la sortida es farà un grup de whatsapp per informar sobre l’organització i logística de la sortida.
Per qualsevol dubte podeu escriure’ns al mail
espeleoclub@ues.cat

Joves.- Tagamanent
2025-03-16
Ruta circular pel Tagamanent sortint des d’Aiguafreda, seguint part del GR-5 amb l’objectiu de reunir-nos i conèixer-nos el jovent de la UES.
Distància: 16 km >> Desnivell: +766 m >> Dificultat: moderada >> Temps efectiu: 6/7 hores aprox.
Material: Calçat de muntanya còmode, roba de muntanya, aigua, esmorzar, dinar i bastons (opcional)
Sortida les 8 h del matí des de la plaça de les Dones del Tèxtil. Cotxes compartits.
20 places ampliables
Inscripcions fins el 14/03

Calçat de muntanya còmode, roba de muntanya, aigua, esmorzar, dinar i pals (opcional)V
